**IZVJEŠĆE O PRETHODNOM SAVJETOVANJU SA ZAINTERESIRANIM GOSPODARSKIM SUBJEKTIMA**

Naručitelj KD AUTOTROLEJ d.o.o. Rijeka, je sukladno članku 198. stavku 3. ZJN 2016, dana **19.10.2017.** godine stavio na prethodno savjetovanje sa zainteresiranim gospodarskim subjektima I. nacrt dokumentacije o nabavi za predmet nabave DIZELSKO GORIVO EURODIESEL BS.

Prethodno savjetovanje sa zainteresiranim gospodarskim subjektima trajalo je 5 (pet) dana, računajući od dana objave dokumentacije za prethodno savjetovanje sa zainteresiranim gospodarskim subjektima na internetskim stranicama [www.poslovni-sustavi.hr](http://www.poslovni-sustavi.hr).

Tijekom trajanja prethodnog savjetovanja sa zainteresiranim gospodarskim subjektima za predmetni postupak naručitelj je zaprimio slijedeće primjedbe i prijedloge zainteresiranih gospodarskih subjekata.

1. **Točka 2.4. TEHNIČKA SPECIFIKACIJA PREDMETA NABAVE**

Važeća norma u Hrvatskoj je HRN 590:2014 i ona se odnosi na kvalitetu goriva.

U drugom stavku navedenog članka navodi se da to odgovara minimalno EURO 6. EURO 5 ili 6 se odnosi na emisiju ispušnih plinova i ona ovisi o vrsti vozila (mogu biti EURO 5 ili EURO 6). Zato vas molim da napravite izmjenu i da ovaj navod izostavite, dovoljno je HRN 590:2014.

* Naručitelj je navod ocijenio opravdanim te će isto implementirati u Dokumentaciju o nabavi

1. **Točka 2.1. OPIS PREDMETA NABAVE**

navodite da naručitelj plaća količinu robe svedenu na 15 °C, utvrđenu ugrađenim volumetrom na autocisterni nakon istakanja, te se kontrolira sa količinom goriva izmjerenog mjernom letvom, uz dozvoljeno odstupanje koje može iznositi maksimalno +/- 0,1%.

Pravilnik o mjeriteljskim zahtjevima za vodoravne cilindrične spremnike (NN35/01) u članku 22. decidirano kaže da je odstupanje u vrijednosti +/- 0,5%. Nastavo na navedeno molim izmjenu članka na način da bude sukladan Pravilniku .

* Naručitelj nije u mogućnosti usvojiti prijedlog budući je utvrđeno odstupanje u vrijednosti max.+/-0,1% u skladu s internim aktima KD Autotrolej d.o.o. Rijeka i Pravilnikom o mjeriteljskim zahtjevima za vodoravne cilindrične spremnike ( NN 35/01).

1. **Točka** **7.3.2. JAMSTVO ZA UREDNO ISPUNJENJE UGOVORA**

tražite garanciju banke u vrijednosti 10% ugovorene cijene bez PDV-a. Predlažemo izmjenu članka na način da i Vi odabranom ponuditelju dostavite Instrument osiguranja plaćanja u istom iznosu i obliku.

* Naručitelj nije u mogućnosti udovoljiti zahtjevu zainteresiranog gospodarskog subjekta obzirom da Naručitelj svoja plaćanja prema dobavljačima izvršava uredno i u roku. Naručitelj smatra da takvim postupanjem nije narušio tržišno natjecanje.

1. **Točka 7.8. ROK, NAČIN I UVJETI PLAĆANJA**

navodite da će Naručitelj platiti zatezne kamate u visinu referentne kamatne stope temeljene na objavi HNB, sukladno Zakonu o obaveznim odnosima i to od datuma dosjeća obveze do datuma ispunjenja obveze plaćanja, uzimajući u obzir broj kalendarskih dana u godini.

-Predlažemo izmjenu članka na način da se za zakašnjela plaćanja obračunava zakonska zatezna kamata.

* Naručitelj nije u mogućnosti udovoljiti zahtjevu zainteresiranog gospodarskog subjekta

Naručitelj KD AUTOTROLEJ d.o.o. Rijeka je dana **31.10.2017.** godine stavio na prethodno savjetovanje sa zainteresiranim gospodarskim subjektima II. nacrt dokumentacije o nabavi za predmet nabave DIZELSKO GORIVO EURODIESEL BS.

Prethodno savjetovanje sa zainteresiranim gospodarskim subjektima trajalo je 5 (pet) dana, računajući od dana objave dokumentacije za prethodno savjetovanje sa zainteresiranim gospodarskim subjektima na internetskim stranicama [www.poslovni-sustavi.hr](http://www.poslovni-sustavi.hr).

Tijekom trajanja prethodnog savjetovanja sa zainteresiranim gospodarskim subjektima za predmetni postupak naručitelj nije zaprimio primjedbe i prijedloge zainteresiranih gospodarskih subjekata.

Sukladno članku 198. stavku 4. ZJN 2016 naručitelj ovo Izvješće o provedenom prethodnom savjetovanju sa zainteresiranim gospodarskim subjektima objavljuje na internetskim stranicama [www.poslovni-sustavi.hr](http://www.poslovni-sustavi.hr).

U Rijeci, 07.11.2017.

**Stručno povjerenstvo za javnu nabavu**